**LĒMUMS**

Liepājā

|  |  |  |
| --- | --- | --- |
| 2022.gada 14.aprīlī | Nr.147/6  (prot. Nr.6, 17.§) |  |

Par grozījumiem 2021.gada 16.decembra

lēmumā Nr.493/16 “Par servitūta

nodibināšanu”

Liepājas valstspilsētas pašvaldības dome 2021.gada 16.decembrī pieņēma lēmumu Nr.493/16 “Par servitūta nodibināšanu” un lēmuma nolemjošās daļas 1.punktā ir minēts kļūdains nekustamā īpašuma Brīvības ielā 100A, Liepājā, Liepājas zemesgrāmatas nodalījuma Nr.5158. Lai precizētu nekustamā īpašuma zemesgrāmatas nodalījuma numuru, izskatot Liepājas speciālās ekonomiskās zonas pārvaldes 2022.gada 31.marta vēstuli Nr.1.10/177 “Par grozījumiem lēmumā” un Liepājas valstspilsētas pašvaldības domes pastāvīgās Pilsētas attīstības komitejas 2022.gada 7.aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Izdarīt Liepājas valstspilsētas pašvaldības domes 2021.gada 16.decembra lēmumā Nr.493/16 “Par servitūta nodibināšanu” šādus grozījumus:

1.1. aizstāt lēmuma 1.punktā skaitli “5158” ar skaitli “100000199812”;

1.2. izteikt lēmuma 3.punkta otro teikumu šādā redakcijā: “Izdevumus par lēmuma 3.punkta izpildi segt no Liepājas speciālās ekonomiskās zonas pārvaldes budžeta”.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju Liepājas valstspilsētas pašvaldības vārdā parakstīt grozījumus ceļa servitūta līgumā ar Liepājas speciālās ekonomiskās zonas pārvaldi.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, Liepājas speciālās ekonomiskās zonas pārvaldei | |